Þetta á sérstaklega við ef ég veiði frá bakka því fátt er meira pirrandi en kasta línu sem legið hefur í sandi og drullu og safnað þannig á sig óhreinindum sem draga verulega úr línuhraða í kasti . Ef ég er nú svo lukkulegur að fiskur tekur hjá mér , þá er ég alveg vís með að sleppa allri línu sem ég hef hringað upp því ég vil hafa öll tök og haldir á að stjórna viðureigninni , geta gripið inn í með þeirri vinstri á meðan sú hægri reisir stöngina , stemmir hjólið og heldur spennunni á línunni . Auðvitað var ég ekki að finna upp neitt nýtt eða byltingarkennt , ég var einfaldlega að læra the hard way að kasta með belgískri aðferð , Belgian Cast eða Oval Cast . Þrátt fyrir að hamrað sé á þröngu kasthjóli til að ná markvissari köstum þá verðum við að taka til greina að með þungum flugum eða fleiri hefur nýr öflugur kraftur bæst við línuferilinn , þyngdaraflið . Efri línan , þ.e. sú sem flytur fluguna fellur hraðar en ella og því þrengist kasthjólið ósjálfrátt þegar á kastið líður . Kastið sem byrjar í víðum bug með stóru kasthjóli endar þannig í þröngu og mjög hröðu kasthjóli þegar kastið hefur náð fremstu eða öftustu stöðu . 13.04.2012 – Eiður Kristjánsson – Prófaði þetta í Vífó í morgun . Bestu kveðjur , Kristján Eisi til baka : Uss , það er hrikalegt . Ég fór 1. apríl og nældi mér þá í tvær bleikjur og einn urriða . Eins og þú veist vel Til þess að geta framkallað þröngt kasthjól verður stangartoppurinn að ferðast í beinni línu . Ferill sem fellur í miðjunni kallar fram vindhnúta . Við höfum farið í gegnum þetta í grundvallarreglu #3 . Víður línubogi er líka ávísun á að við missum línuna niður í fram - eða bakkastinu og við förum að glíma við sama vandann og við lýstum í grundvallarreglu #2 . Og svona hljóðar síðasta af grundvallarreglum Gammel feðganna eftir að ég hef stytt og sagt með mínum orðum nokkrar af þeim greinum sem skrifaðar hafa verið um The Essentials of Fly Casting . Klippurnar sem ég hef látið fylgja þessum greinum eru úr myndinni Casts that Catch Fish frá On the Fly Production þar sem Carl McNeil fer á kostum í frábærum sýnidæmum . Of mikill kraftur , of snemma beygir stöngina of mikið þannig að toppur hennar fer niður fyrir lárétt plan í miðju kastinu og við hættum að kasta og förum að hnýta vindhnúta í staðinn . Og enn tökum við fyrir eitt af grundvallaratriðum Bill Gammel . Þetta atriði fjallar um feril stangarinnar í gegnum kastið og þörfina á að við getum breytt honum og aðlagað þegar lengist í línunni . Þegar við stefnum á tiltölulega stutt kast , t.d. 12 ‘ notum við stutta færslu stangarinnar frá fremstu yfir í öftustu stöðu . En það er fleira sem við verðum að hafa í huga þegar við glímum við mismunandi línulengd . Með stuttri línu og stuttri færslu hreyfist stangartoppurinn fram og aftur nánast alltaf í sömu hæð og kasthjólið okkar verður þar af leiðandi þröngt . Löng lína , löng færsla , löng bið . Siggi Kr : Ég á þessa mynd ( Casts that catch fish ) og get alveg sagt að þetta er að mínu mati með betri myndum sem útskýra köst og kasttækni . Mæli með því að ef þið hafið einhver tök á að nálgast hana að þið gerið það jafnvet þó þið séuð reyndir kastarar . Ótímabær hröðun í framkastið verður aftur á móti til þess að enda línunnar er þröngvað í stefnubreytingu áður en hann hefur rétt úr sér og við heyrum þennan óþægilega svipusmell sem flest okkar könnumst við . Allt byggist þetta á ákveðinni þolinmæði , smá bið eftir því að línan nái að rétta úr sér . Þessi bið er í réttu hlutfalli við lengd þeirrar línu sem við erum að vinna með hverju sinni . Stutt lína , stutt bið . Löng lína , löng bið . Skipuleggðu kastið alveg frá upphafi , losaðu þig við allan slaka með því að draga línuna inn eða nota t.d. eitt veltikast til að leggja hana vel út áður en þú tekur hana upp í nýtt kast . Okkur hefnist alltaf fyrir ótímabæra hröðun . Þrengri línubogi næst með æfingu , æfingu , æfingu og leiðsögn . Þyngri lína / taumur – Það gefur nokkuð augaleið að þyngri lína á auðveldara með að kljúfa loftmótstöðuna og því eðlilegt að menn noti þyngri línu á móti vindi . Annað ráð er að nota sömu þyng og ‚ venjulega ‘ en skipta yfir í hálfsökkvandi eða hraðsökkvandi línu , þær eiga auðveldara með að kljúfa vindinn heldur en hefðbundin flotlína . Fyrir þá sem ná tökum á sökkendum þá gera þeir sama gagn . Öfugt kast – Prófaðu að snúa þér undan vindi ( upp að bakkanum ) , byggðu kastið upp eins og venjulega en láttu síðan bakkastið um að flytja línuna út á vatnið . Merkilegt nokk , þetta virkar hjá þeim sem komast upp á lagið með þetta . Sumir kastkennarar kenna þér að klemma Mogga undir handlegg , kasta naumt og hnitmiðað á meðan aðrir kenna þér að stíga fram og aftur , láta allan líkamann fylgja kastinu , kraftakast . Og þá komum við kannski að því hvað góður kastkennari er . Að velja flugu , leggja hana fram og koma henni langt út eru allt gild atriði sem við viljum hafa í huga þegar við veiðum . Eitt atriði til viðbótar sem vill þó oft gleymast er ; koma flugunni á réttan stað . Það geta verið margar ástæður fyrir því að við viljum koma flugunni okkar á einhvern ákveðinn stað . Að stilla fötunni upp , merkja sér 4 , 6 , 8 & 10 metra fjarlægð frá henni , taka nokkur lauflétt köst þangað til að þú nærð því að láta fluguna detta niður í fötuna geta sparað þér mikið angur í veiðinni og gert hana enn meira spennandi en ella . Mundu bara að ofgera ekki æfingunum , oftar og stutt í einu er betra en lengi og sjaldan . Þegar silungurinn hefur tekið og við höfum brugðist rétt við , reist stöngina upp og strengt á línunni er mikilvægt að við höfum fulla stjórn á henni . Örlítill slaki á línu gefur fiskinum færi á að losa sig af með því að skipta snögglega um stefnu í vatninu . Ég tel mig þekkja persónulega nokkra eldri og virtari silunga á Íslandi sem hafa reynslu af því að losa sig af flugu . Jú , halda línunni alltaf strekktri og varist hausahnykki og loftköst . Enski frasinn tight lines er engin steypa , höldum línunni strekktri . Ef ég festi aftur á móti í steini þá er um tvennt að velja ; slíta fluguhnútinn og hnýta nýjan taum og flugu eða reyna öll ráð til að losa eins og t.d. að vaða aðeins út og húkka úr steininum . ‚ Killing me softly ‘ söng Roberta Flack um árið . Mér verður stundum hugsað til þessa lags þegar ég hef verið að berja vatnið í nokkurn tíma og er alveg að missa mig í að þenja köstin út til stóru fiskanna sem eru í dýpinu . Ósjálfrátt slaka ég á og næ köstunum mínum niður um nokkrar kaloríur , eyði minni orku og legg meiri áherslu á mýkt og ákveðni . Vindhnútar og svipusmellir í framkasti eru eins og draugar sem fylgja fluguveiðimanninum . Galdurinn er að það tekur línuna jafn langan , stundum lengri tíma að rétta úr sér í bakkastinu eins og í framkastinu . Væntanlega hefur þetta eitthvað með samræmi línunnar og sökkendans að gera , nokkuð sem mér hefur reynst erfitt að ná fram með flotlínu og sökktaum . Það eru til nokkrar æfingar sem hægt er að taka í bílskúrnum án þess að hætta á að brjóta toppinn af stönginni . Færðu höndina í aftara stopp og taktu gott framkast með ákveðnu stoppi . Markmiðið með æfingunni er að reyna að losa kartöfluna af gafflinum með fremra eða aftara stoppinu einu saman . Þegar þér svo tekst það , settu hana aftur á og nú aðeins dýpra og endurtaktu leikinn . Þetta hljómar auðvitað allt frekar sauðslega en merkilegt nokk , virkar ágætlega til að skerpa á köstunum . Þótt það stríði gegn eðlinu ( eins og spyrja til vegar , rammviltur í einhverjum útnára Noregs ) þá tók ég þann kostinn að leita til eins aðila sem ég veit að stundar svipuð vötn og ég og spyrja hann allra mögulegra og ómögulegra spurninga . Þessi aðili getur verið vinur , starfsmaður í veiðibúð eða hver sem við berum traust til , svo lengi sem við höfum nokkra vissu fyrir því að hann hafi reynslu af því sem við viljum prófa .